У Палаце прадстаўнікоў Нацыянальнага сходу краіны Іван Станіслававіч абраны намеснікам старшыні Пастаяннай камісіі па заканадаўстве. Гэта камісія ахоплівае шырокі спектр матэрыяльнага і працэсуальнага права, уносіць свае прапановы па законапраектах, якія знаходзяцца ва ўсіх 14-і камісіях. Да першай сесіі былі падрыхтаваны сем законапраектаў, іх прынялі ў першым чытанні. Галоўная мэта – умацаванне патэнцыялу чалавека. Дэпутаты працавалі над тым, каб у цяперашні няпросты час захаваць спецыялістаў і працоўныя месцы, дапамагчы пенсіянерам, ветэранам працы… На парадак дня другой сесіі вынесены каля 30 пытанняў, прычым амаль трэцяя іх частка падрыхтавана камісіяй па заканадаўстве. А гэта значыць, што адбудуцца сур’ёзныя змены ў крымінальным, грамадзянскім, адміністрацыйным і працэсуальным кодэксах.